**Bilag 3. Sommerfugle-værtsplanter**

|  |  |
| --- | --- |
| **Sommerfugl** | **Værtsplanter** |
| Aurora | Løgkarse, engkarse, vandkarse, judaspenge |
| Lille Kålsommerfugl | Løgkarse, samt på kål og sennep, mv. |
| Grønåret Sommerfugl | Løgkarse, engkarse, vandkarse, samt andre korsblomstrede |
| Citronsommerfugl | Tørst og vrietorn |
| Nældens Takvinge | Brændenælde |
| Dagpåfugleøje | Brændenælde, humle |
| Admiral | Brændenælde, springknap |
| Sørgekåbe | Pil, birk, bævreasp |
| Storplettet Perlemorsommerfugl | Violer, stedmoderblomst, også have-stedmoderblomst |
| (Okkergul Pletvinge) | Lancetvejbred, håret høgeurt, ærenpris |
| Græsrandøje | Højt græs, gerne rapgræs, rødsvingel, rajgræs, fløjlsgræs |
| Engrandøje | Højt græs, gerne hundegræs, rødsvingel, engrapgræs, m.fl. |
| (Okkergul Randøje) | Fåresvingel, rapgræs, hvene, vellugtende gulaks |
| Blåhale | Stilkeg, vintereg |
| Det hvide W | Elm |
| (Lille Ildfugl) | Rødknæ , alm .syre |
| (Dværgblåfugl) | Rundbælg |
| Skovblåfugl | Tørst, vedbend, samt mindre hyppigt på benved, kristtorn m.fl. |
| Almindelig Blåfugl | Humlesneglebælg, rødkløver, gul kløver, kællingetand m.fl. |
| Stregbredpande | Højt græs, gerne kvik, hundegræs, alm. rajgræs m.fl. |
| Skråstregbredpande | Højt græs, gerne fløjlsgræs, krybende hestegræs, engrottehale |
| (Stor Bredpande) | Hundegræs, engrottehale, m.fl. |

Listen rummer de sommerfuglearter, som med størst sandsynlighed vil kunne ses på kirkegården, men andre arter vil også kunne forekomme lokalt. Værtsplanterne er forudsætningen for at sommerfuglene kan yngle, men derudover stiller mange af sommerfuglearterne store krav til deres levesteder, f.eks. stor blomsterrigdom, læ, skovlysninger, bestemte fugtighedsforhold mv. Et andet krav er plads – de egnede arealer skal have en vis (stor) størrelse for at kunne rumme en levedygtig bestand af sommerfugle.

Arterne i parentes hører til de lidt mere ’krævende’. Derfor kan det være vanskeligt at skabe de rigtige forhold for lige netop den sommerfugl på kirkegården. Derudover findes der ca. 50 hjemmehørende danske sommerfugle, som stiller krav til levestedet, som kirkegården næppe kan opfylde. Mange af dem er sjældne i Danmark.

For bestemmelse af sommerfuglene og yderligere viden om deres biologi, se evt. Danske dagsommerfugle af Michael Stoltze, Gyldendal 1996, samt Naturbasen, [www.naturbasen.dk](http://www.naturbasen.dk)